Ανάλογα με το είδος της διαθήκης (π. χ. δημόσια, ιδιόγραφη, μυστική) ο Αστικός μας Κώδικας ορίζει τις περιπτώσεις, οι οποίες έχουν ως αποτέλεσμα την ακυρότητα της διαθήκης λόγω μη τήρησης του νόμιμου τύπου της. Επιπλέον, μία διαθήκη μπορεί να προσβληθεί και λόγω του περιεχομένου της (π. χ. αντίθεση στα χρηστά ήθη, πλάνη – απάτη – απειλή του θανόντος κλπ), λόγω πλαστότητας, λόγω ανικανότητας του διαθέτη προς σύνταξή της ή λόγω παράλειψης κάποιου νόμιμου μεριδούχου.